**Škola za montažu instalacija i**

**metalnih konstrukcija**

**Zagreb, Sveti Duh 129**

**UPUTE**

**ZA IZRADU I OBRANU ZAVRŠNOG RADA (RSGS)**

Završni rad je polaznikova samostalna stručna obrada izabrane teme. Izradom i obranom završnog rad polaznik:

* pokazuje stupanj usvojenosti teorijskog i praktičnog znanja i sposobnost služenja stručnom literaturom i elektroničkim izvorima podataka,
* dokazuje stupanj stečenih kompetencija i ishoda obrazovanja u obrazovnom profilu,
* pokazuje svoju kompetentnost stručne izrade i stručne obrade izabranog rada na sustavan, smislen i gramatički ispravan način.

Polaznik izrađuje rad samostalno s pravom i obavezom redovitih konzultacija s mentorom. Mentor prati rad učenika i pomaže mu savjetima, može zahtijevati doradu, izmjenu ili dopunu završnog rada.

**Završni rad sastoji se od: Praktičnog uratka s elaboratom**

**Praktični uradak** polaznik izrađuje u obrtničkoj ili školskoj radionici, odnosno na gradilištu tvrtke

**Završni rad (elaborat)** sastoji se od:

1. Naslovne stranice
2. Sadržaj
3. Općenito o stroju
4. Tehnički podaci stroja
5. Opis rada
6. Održavanje stroja
7. Mjere ZNR
8. Troškovnik
9. Literatura

**Izgled rada (elaborata):**

format**: A4,** broj stranica**: 12-24,** rubovi**: 2cm desni rub ostali 3cm,** uvez: **plastični**

Jedan primjerak rada predaje se mentoru koji svojim potpisom potvrđuje prihvat rada, nakon prihvata predaje se voditelju, drugi primjerak može biti u elektronskom obliku.

Završni rad brani se pred tročlanim povjerenstvom koje čine mentor i dva člana.

Od polaznika se očekuje da samostalno predstavi svoj uradak, pokaže samostalno vladanje temom i odgovori na pitanja povjerenstva.

Članovi Povjerenstva, polaznici i sve nazočne osobe dužne su svoje ponašanje, izgled i odijevanje prilagoditi značaju i karakteru završne provjere.